У 1994 г. скончыў Беларускі дзяржаўны ўніверсітэт, з таго часу выкладае ў Полацкім дзяржаўным універсітэце. З 1995 г. – адзін з кіраўнікоў палявых этнаграфічных экспедыцый ПДУ на тэрыторыі Паўночнай Беларусі. Даследуе сімвалічна-рытуальныя аспекты беларускай традыцыйнай культуры, народную медыцыну, міфалогію прасторы і сакральную геаграфію Беларускага Падзвіння. Аўтар больш за 70 навуковых артыкулаў па азначанай праблематыцы, вучэбна-метадычных комплексаў “Этнаграфія Беларусі” (2006), “Этналогія” (2009). Адзін з аўтараў энцыклапедычнага слоўніка “Беларуская міфалогія” (2006).